Петър Патриций (; ) е висшестоящ източноримски администратор, дипломат и историк от VI век. Добре образован и успешен адвокат, той многократно е изпращан като посланик в Остготското кралство преди началото на Готската война от 535 – 554 година. Въпреки дипломатическите си усилия, Петър не успява да предотврати войната и е затворен от остготите в Равена за няколко години. След освобождението си, в 539 година Петър е назначен за магистър на официите, глава на имперския секретариат, пост, който той държи безпрецедентно в продължение на 26 година. Като магистър на официите Петър е един от водещите министри на император Юстиниан I, играещ важна роля в религиозната политика на императора и в отношенията на Империята със Сасанидската империя, особено при преговорите за Дарския мир от 562 години, който слага край на двадесетгодишната Лазка война. Историческите произведения на Петър Патриций, макар и оцелели само във фрагменти, са първостепенен източник за ранните византийски церемонии и за дипломатическите отношения между Византийската империя и Сасанидска Персия.